[image: image1.png]ROMANIA




Parlamentul  României

Camera  Deputaţilor

                              Bucureşti, 20.12.2001








                    Nr.23/305/2001

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



În conformitate cu prevederile art.89 din Regulamentul Camerei Deputaţilor, vă inaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr. 156/2001pentru scutirea de la plata obligaţiilor bugetare aferente minelor şi carierelor închise, aflate în conservare, primit cu adresa nr.668 din 06.12.2001.



La întocmirea raportului comisia a avut în vedere următoarele avize transmise de : 
· Comisia pentru buget, finanţe şi bănci;

· Comisia juridică, de disciplină şi imunităţi;

· Consiliul Legislativ.

         PREŞEDINTE,                                           SECRETAR,

           István Antal                                             Aurelia Vasile

Bucureşti, 20.12.2001      

                                                                                              Nr.23/305/2001

Raport

asupra proiectului de Lege pentru aprobarea  Ordonanţei de urgenţă a Guvernului nr. 156/2001 pentru scutirea de la plata obligaţiilor bugetare 

aferente minelor şi carierelor închise, aflate în conservare

Cu adresa nr.668  din 6.12.2001, în conformitate cu prevederile art. 89 şi 107 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii cu dezbaterea şi avizarea, în procedură de urgenţă, a proiectului de Lege pentru  aprobarea Ordonanţei de urgenţă a Guvernului nr.156/2001 pentru scutirea de la plata obligaţiilor bugetare aferente minelor şi carierelor închise, aflate în conservare.



În cazul acestui proiect de lege comisia a fost sesizată în fond.



Actul normativ vizează completarea acţiunilor de degrevare de datoriile istorice (aferente minelor închise sau trecute în conservare), începute  în baza Legii minelor nr.61/1998 şi continuate prin această ordonanţă care prevede scutirea de la plata obligaţiilor faţă de bugetul de stat, bugetele locale şi fondurile speciale a companiilor naţionale, societăţilor naţionale şi societăţilor comerciale din domeniul minier, neachitate până la data intrării în vigoare a prezentei ordonanţe (29.11.2001).

                    Unităţile menţionate beneficiază de aceste scutiri atât pentru activitatea proprie cât şi pentru cea a exploatărilor miniere subordonate.

                    De asemenea unităţile în cauză se scutesc de la plată penalităţilor de orice fel, precum şi majorările de întârziere aferente debitelor.

                    Situaţiile privind obligaţiile bugetare, penalităţile şi majorările aferente urmau să fie depuse de către debitori în termen de 5 zile de la data intrării în vigoare a prezentei ordonanţe.

                    Normele metodologice de aplicare se aprobă prin ordin comun al ministrului industriilor şi resurselor şi al ministrului finanţelor publice.

Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat  proiectul de lege 
sus-menţionat în şedinţa din data de 19.12.2001, la care au participat ca invitati reprezantanţi ai Ministerului Industriei şi Resurselor.

    Având în vedere şi avizele favorabile primite de la Consiliul Legislativ, Comisia pentru buget, finanţe şi bănci şi Comisia juridică, de disciplină şi imunităţi, comisia a avizat favorabil cu unanimitate de voturi actul legislativ, cu amendamente admise, prezentate în Anexă şi a hotărât să propună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr. 156/2001 pentru scutirea de la plata obligaţiilor bugetare aferente minelor şi carierelor închise, aflate în conservare.

    Amendamentele se refera la claritatea formulării domeniului de aplicare.



În raport cu obiectul şi conţinutul său, proiectul de lege face parte din categoria legilor ordinare.

         PREŞEDINTE,                                         SECRETAR,

           István Antal                                            Aurelia Vasile

Expert,

Mariana  Dragu

Anexa

R A P O R T

asupra proiectului de Lege pentru aprobarea Ordonanţei de urgenţă a Guvernului nr.156/2001 pentru 

scutirea de la plata obligaţiilor bugetare aferente minelor şi carierelor închise, aflate în conservare

Nr.

crt.
Text iniţial

Ordonanţa de urgenţă a Guvernului nr.156/2001


Text admis de comisie şi propus spre adoptare Camerei Deputaţilor


Motivaţie

0
1
2
3

1
Titlul ordonanţei

Ordonanţa de urgenţă a Guvernului nr.156/2001 pentru scutirea de la plata obligaţiilor bugetare aferente minelor şi carierelor închise, aflate în conservare


Titlul legii

Lege pentru aprobarea Ordonanţei de urgenţă a Guvernului nr.156/2001 pentru scutirea de la plata obligaţiilor bugetare aferente minelor şi carierelor închise, aflate în conservare




0
1
2
3

2
Art.1.- (1) Companiile naţionale, societăţile naţionale şi societăţile comerciale din domeniul minier, pentru activitatea proprie şi a exploatătilor miniere subordonate, beneficiază de scutirea de la plata obligaţiilor faţă de bugetul se stat, bugetul asigurărilor sociale de stat, bugetele locale şi fondurile  speciale,  datorate  şi  neachitate  până  la  data intrării în  vigoare a  prezentei  ordonanţe  de urgenţă, aferente minelor şi carierelor a căror decizie de închidere a fost aprobată prin hotărâri ale Guvernului.


Art.1.- Companiile naţionale, societăţile naţionale şi societăţile comerciale care au în componenţa lor mine şi cariere a căror decizie de închidere a fost aprobată prin hotărâri ale Guvernului beneficiază, pentru activitatea proprie    şi    a    exploatărilor     miniere subordonate, de scutirea la plata:


Pentru claritatea definirii domeniului de aplicare a normei legislative.

3

a) obligaţiilor, aferente minelor şi carierelor nominalizate în hotărârile de Guvern, faţă de bugetul de stat, bugetul asigurărilor sociale de stat, bugetele locale şi fondurile speciale, datorate şi neachitate până la data intrării în  vigoare a  prezentei  ordonanţe  de urgenţă;


Pentru claritatea definirii domeniului de aplicare a normei legislative.

4
(2) Se scutesc de la plată penalităţile de orice fel, precum şi majorările de întârziere aferente debitelor prevăzute la alin.(1) datorate şi calculate până la data intrării în vigoare a prezentei ordonanţe de urgenţă.


b)  penalităţilor de orice fel, precum şi a majorărilor de întârziere aferente debitelor prevăzute la lit.a) datorate şi calculate până la data intrării în vigoare a prezentei ordonanţe de urgenţă.
Pentru claritatea definirii domeniului de aplicare a normei legislative.

5
Art.2. – Eventualele venituri excepţionale rezultate ăn urma regularizării contabile a operaţiunilor prevăzute la art.1 nu se impozitează.


Nemodificat


6
Art.3.- Pentru a beneficia de prevederile prezentei ordonanţe de urgenţă debitorii prevăzuţi la art. 1 sunt obligaţi să depună la organele fiscale teritoriale la care sunt înregistraţi ca plătitor de impozite şi taxe situaţia privind obligaţiile bugetare datorate şi neachitate aferente minelor şi carierelor închise, precum şi majorările de întârziere aferente care urmează să fie scutite, în termen de 5 zile de la data intrării în vigoare a prezentei ordonanţe de urgenţă.


Nemodificat


7
Art. 4. – Eventualele diferenţe de impozite, taxe, contribuţii şi alte venituri bugetare precum şi de penalităţi de orice fel şi de majorări de întârziere constatate ulterior de organele de control abilitate de lege se achită de către debitorii prevăzuţi la art. 1, în termenul stabilit prin actul de control.


Nemodificat


8
Art. 5. –  În termen de 5 zile de la data intrării în vigoare a prezentei ordonanţe de urgenţă se vor aproba prin ordin comun al ministrului finanţelor publice şi al ministrului industriei şi resurselor normele metodologice de aplicare a prevederilor prezentei ordonanţe de urgenţă. 


Nemodificat


                                   PREŞEDINTE,                                                               SECRETAR,

                                     István Antal                                                                  Aurelia Vasile

 








        Raportori: 

Dep. Ioan Bivolaru - PSD-SDU
Dep. Radu Berceanu - PD                







Dep. Istvan Erdei - UDMR

Dep. Istvan Antal - UDMR              

Dep. Vasile Savu - PSD-SDU

Dep. Aurelia Vasile - psd-sdu     







Dep. Florentin Sandu - PSD-SDU
Dep. Cristian Buzea - PRM             







Dep. Ioan Miclea - PRM

Dep. Dumitru Chiriţă - PSD-SDU






Dep. Marin Anton - PNL

Dep. Oana Manolescu - Minorităţi






Dep. Robert Raduly - UDMR

Dep. Luca Ştefănoiu - Independent
Expert Mariana Dragu

